stanford-oval/wikipedia huggingface dataset:
בה-דה-די-דיאה

בה-דה-די-דיאה הוא אלבומו הרביעי של הזמר, היוצר והמוזיקאי אריאל זילבר. האלבום הוקלט בשנת 1988 ויצא לאור בשנת 1989.
האלבום כלל בין היתר את השיר "מיליארד סינים" (תרגום של זילבר ויהונתן גפן לשירו של ז'אק דיטרון "Et Moi, Et Moi, Et Moi") והשיר "ואיך שלא" אשר הפך ללהיט ותופעת טיקטוק מימי מלחמת חרבות ברזל המוקדמים.
שירים

סיפור אהבה (מילים ולחן: שמוליק צ'יזיק)
מיליארד סינים (מילים ולחן: ז'אק דיטרון / תרגום: אריאל זילבר ויהונתן גפן)
יש לי מילים (מילים ולחן: אריאל זילבר)
הלוואי ויכולתי (מילים ולחן: שמוליק צ'יזיק)
סובב, סובב (מילים ולחן: אריאל זילבר)
לעולם (מילים ולחן: שמוליק צ'יזיק)
אדם פשוט (מילים ולחן: שלמה קאלו)
חולם (מילים ולחן: אריאל זילבר)
ואיך שלא (מילים ולחן: אריאל זילבר)
שוב לבד (מילים ולחן: שמוליק צ'יזיק)
קרדיטים

אריאל זילבר – שירה, פסנתר, חצוצרה
איתן גדרון – עיבודים, הפקה מוזיקלית, גיטרות, בס, קולות, תוף מרים, סינטיסייזר, כלי הקשה
יעקב מורנו – הפקה מוזיקלית, הקלטה ובישול (באולפני טריטון, חורף 1988)
ז'אן פול זימבריס – תופים
משה לוי – המונד, אקורדיון
אילן מוכיח – עיבוד וניצוח כלי נשיפה ממתכת (בשירים "יש לי מילים" ו"אדם פשוט")
אלון הלל – כלי הקשה (בשירים "מיליארד סינים", "לעולם" ו"ואיך שלא")
איתמר ארגוב – פליגלהורן, חצוצרה (בשירים "יש לי מילים" ו"אדם פשוט")
דן יוהס – טובה (בשירים "יש לי מילים" ו"אדם פשוט")
מיכה דייוויס – בריטון, טרומבון (בשירים "יש לי מילים" ו"אדם פשוט")
עודד פרח – ע. טכנאי
תדהר עוזרי – ע. טכנאי
אמיר קרטס – ע. טכנאי
טים יאנג – חיתוך (ב-CBS, לונדון)
בן ברנפלד – עריכה דיגיטלית (ב-ה.מ אקוסטיקה בע"מ)
מיכל רותם – צילום עטיפה
אופטובסקי / דרי – עיצוב עטיפה
אריאלה וילנסקי – מנהלת הפקה
זאב אולמן – מפיק
הפצה: CBS (NMC יונייטד)
ונציה (כדורגל)

סמל הקבוצה בשנים 2015-2022
מועדון כדורגל ונציה (באיטלקית: Venezia Football Club) הוא מועדון כדורגל איטלקי המייצג את העיר ונציה שבאיטליה. המועדון משחק בסרייה א', הליגה הבכירה באיטליה.
המועדון הוקם לראשונה בשנת 1919 תוך איחוד מספר קבוצות של העיר. הוא שיחק בליגות שונות באיטליה, מהן 13 עונות בסרייה א'. בשנת 1941 המועדון זכה בגביע איטליה.
במהלך המאה ה-21 הוא הכריז כמה פעמים על פשיטת רגל ובכל פעם הקימו אותו מחדש תוך זמן קצר.
בסיום עונת 2020/2021 העפילה הקבוצה מסרייה ב' לסרייה א' לאחר 19 שנות היעדרות, אך לאחר עונה אחת בסרייה א', ירדה בחזרה לסרייה ב'.
בתום עונת 2023/2024 שבה לסרייה א'.
סגל השחקנים

נכון ל-12 בספטמבר 2024
שחקנים מפורסמים בעבר

איטליה מרקו דל וקיו
איטליה כריסטיאן ויירי
איטליה כריסטיאנו זאנטי
אורוגוואי אלבארו רקובה
הישרדות: מרקיז

| --- | --- |

הלוגו של הישרדות: מרקיז
 סוגה:  תוכנית מציאות 
 מנחים:  ג'ף פרובסט
 זוכים:  וספיה טאוורי
 פרסים:  מיליון דולר
 ארץ מקור:  ארצות הברית
 שפות:  אנגלית 
 מספר פרקים:  13
 הפקה
 אתר צילומים:  נוקו היבה, איי מרקיז
 שידור
 רשת שידור:  CBS
 תקופת שידור מקורית:  28 בפברואר 2002 – 19 במאי 2002
 קישורים חיצוניים
 הישרדות, אתר באנגלית
 
 → אפריקהתאילנד ←
 
הישרדות: מרקיז (באנגלית: Survivor: Marquesas) היא העונה הרביעית של תוכנית המציאות האמריקאית "הישרדות". העונה צולמה בין 12 בנובמבר ל-20 בדצמבר 2002 ועלתה לשידור ב-28 בפברואר 2002 ברשת השידור האמריקאית CBS, והסתיימה ב-19 במאי 2002. העונה הונחתה על ידי ג'ף פרובסט, מורכבת מ-39 ימים של משחק עם 16 משתתפים. איי מרקיז היה מקום גיבוי בשביל הישרדות. המקום המקורי לעונה זאת היה ירדן, אך נדחה לאחר פיגועי 11 בספטמבר ולאור המצב הפוליטי במזרח התיכון.
מאפייני העונה

המתמודדים הופרדו לשני שבטים: מאראאמו ורוטו ('רוח' ו-'גשם' במרקזית בסדר זה). השבטים התאחדו מאוחר יותר לשבט אחד סוליאנטו (מילה אשר הומצאה על ידי המתמודדים קאת'י וובריק-אובריין ו"בוסטון רוב" מריאנו אשר השם אמור להיות פירוש ל"נאמנות קדושה לשמש"). הזוכה, וספיה טאוורי, זכתה בתואר השורדת האחרונה לאחר שניצחה את נליה דניס בהצבעה של 3–4 מחברי המושבעים. זאת הייתה העונה הראשונה שבה המתמודדים לא קיבלו גפרורים, מזון ומים ביום הראשון. בנוסף, בעונה זאת הוצג פורמט חדש לשבירת תיקו על פני סיפרה לאחור של מועצות שבט כפי שנעשה בעבר. החוק השנוי במחלוקת של הגרלת אבן סגולה לשבירת התיקו, מה שהביא להדחתו של פסקל אינגליש, אשר לא קיבל קולות נגדו כלל לאורך כל העונה.
עלייה קטנה במספר הצופים הממוצע נצפתה בעונה בהשוואה לעונה הקודמת, הישרדות: אפריקה.
מתמודדים

| מתמודד | שבט מקורי | חילוף שבטים | שבט מאוחד | הדחה |
| --- | --- | --- | --- | --- |
| פיטר הארקי 44, מילס, מסצ'וסטס | מאראאמו |  |  | 01 !מודח ראשון יום 3 |
| פטרישה ג'קסון 49, לוגוף, קרוליינה הדרומית | מאראאמו |  |  | 02 !מודחת שנייה יום 6 |
| האנטר אליס 33, לה ג'ולה, קליפורניה | מאראאמו |  |  | 03 !מודח שלישי יום 9 |
| שרה ג'ונס 24, ניופורט ביץ', קליפורניה | מאראאמו | מאראאמו |  | 04 !מודחת רביעית יום 12 |
| גבריאל קייד 23, הוליווד, קליפורניה | רוטו | רוטו |  | 05 !מודח חמישי יום 15 |
| ג'ינה קרוז 28, גיינסוויל, פלורידה | מאראאמו | מאראאמו |  | 06 !מודחת שישית יום 18 |
| רוברט "רוב" מריאנו 25, קנטון, מסצ'וסטס | מאראאמו | רוטו | סוליאנטו | 07 !מודח שביעי יום 21 |
| ג'ון קרול 36, אומהה, נברסקה | רוטו | רוטו | סוליאנטו | 08 !מודח שמיני מושבע 1 יום 24 |
| זואי זנדיאקיס 35, מונהגן, מיין | רוטו | רוטו | סוליאנטו | 09 !מודחת תשיעית מושבעת 2 יום 27 |
| תמי לייטנר 29, מסה, אריזונה | רוטו | רוטו | סוליאנטו | 10 !מודחת עשירית מושבעת 3 יום 30 |
| רוברט דקיינו 29, קולג' פוינט, ניו יורק | רוטו | רוטו | סוליאנטו | 11 !מודח אחת עשרה מושבע 4 יום 33 |
| שון רקטור 30, לוס אנג'לס, קליפורניה | מאראאמו | רוטו | סוליאנטו | 12 !מודח שתים עשרה מושבע 5 יום 36 |
| פסקל אינגליש 56, תומאסטון, ג'ורג'יה | רוטו | מאראאמו | סוליאנטו | 13 !מודח שלוש עשרה מושבע 6 יום 37 |
| קאת'י וובריק-אובריין 46, ברלינגטון, ורמונט | רוטו | מאראאמו | סוליאנטו | 14 !מודחת ארבע עשרה מושבעת 7 יום 38 |
| נליה דניס 21, לייטון, יוטה | רוטו | מאראאמו | סוליאנטו | 15 !מקום שני |
| וספיה טאוורי 36, הייוורד, קליפורניה | מאראאמו | רוטו | סוליאנטו | 16 !השורדת האחרונה |
מתמודדים > הופעות עתידיות

קאת'י וובריק-אובריין ורוב מריאנו התחרו שוב ב"הישרדות: אולסטארס". מריאנו השתתף לאחר מכן בעוד שלוש עונות, עונה ה-20 "הישרדות: גיבורים נגד נבלים", עונה ה-22 "הישרדות: אי הגאולה" ועונה 40, "הישרדות: מנצחים במלחמה". הופעות אלו הפכו את מריאנו לשורד הראשון לשחק ארבע וחמש עונות של הישרדות. הוא גם הופיע בעונה ה-39, "הישרדות: אי האלילים" כמנטור יחד עם סנדרה דיאז-טווין.
טבלת הצבעות

| פרק # | פרק # | פרק # | שבטים מקוריים> 1 | שבטים מקוריים> 2 | שבטים מקוריים> 3 | חילוף שבטים> 4 | חילוף שבטים> 5 | חילוף שבטים> 6 | שבט מאוחד> 7 | שבט מאוחד> 8 | שבט מאוחד> 10 | שבט מאוחד> 11 | שבט מאוחד> 12 | שבט מאוחד> 13 | שבט מאוחד> 14 | שבט מאוחד> 14 | שבט מאוחד> 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| יום # | יום # | יום # | 3 | 6 | 9 | 12 | 15 | 18 | 21 | 24 | 27 | 30 | 33 | 36 | 37 | 37 | 38 |
| מודח | מודח | מודח | פיטר | פטרישה | האנטר | שרה | גבריאל | ג'ינה | רוב | ג'ון | זואי | תמי | רוברט | שון | תיקו | פסקל | קאת'י |
| הצבעות | הצבעות | הצבעות | 1–2–5 | 3–4 | 2–4 | 1–4 | 1–7 | 1–3 | 1–2–7 | 3–6 | 1–7 | 2–5 | 1–5 | 2–3 | 2–2 | הגרלת אבנים | 0–1 |

| מצביע | מצביע | מצביע | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה |
|  |  | וספיה | שרה | פטרישה | האנטר |  | גבריאל |  | רוב | ג'ון | זואי | תמי | רוברט | נליה | נליה | חסינה | ללא |
|  |  | נליה |  |  |  | שרה |  | ג'ינה | רוב | ג'ון | זואי | תמי | רוברט | שון | קאת'י | אבן צהובה | קאת'י |
|  |  | קאת'י |  |  |  | שרה |  | ג'ינה | זואי | ג'ון | זואי | תמי | רוברט | שון | נליה | אבן צהובה | ללא |
|  |  | פסקל |  |  |  | שרה |  | ג'ינה | רוב | ג'ון | זואי | תמי | רוברט | שון | קאת'י | אבן סגולה |  |
|  |  | שון | שרה | פטרישה | האנטר |  | גבריאל |  | ג'ון | ג'ון | זואי | תמי | רוברט | נליה |  |  |  |
|  |  | רוברט |  |  |  |  | גבריאל |  | רוב | שון | זואי | וספיה | שון |  |  |  |  |
|  |  | תמי |  |  |  |  | גבריאל |  | רוב | שון | זואי | וספיה |  |  |  |  |  |
|  |  | זואי |  |  |  |  | גבריאל |  | רוב | ג'ון | רוברט |  |  |  |  |  |  |
|  |  | ג'ון |  |  |  |  | גבריאל |  | רוב | שון |  |  |  |  |  |  |  |
|  |  | רוב | פיטר | פטרישה | האנטר |  | גבריאל |  | ג'ון |  |  |  |  |  |  |  |  |
|  | ג'ינה | ג'ינה | פיטר | שרה | שרה | שרה |  | קאת'י |  |  |  |  |  |  |  |  |  |
|  | גבריאל | גבריאל |  |  |  |  | רוב |  |  |  |  |  |  |  |  |  |  |
|  | שרה | שרה | פיטר | פטרישה | האנטר | קאת'י |  |  |  |  |  |  |  |  |  |  |  |
| האנטר | האנטר | האנטר | פיטר | שרה | שרה |  |  |  |  |  |  |  |  |  |  |  |  |
| פטרישה | פטרישה | פטרישה | פיטר | שרה |  |  |  |  |  |  |  |  |  |  |  |  |  |
| פיטר | פיטר | פיטר | פטרישה |  |  |  |  |  |  |  |  |  |  |  |  |  |  |
| הצבעת המושבעים |
| --- | --- | --- |
פרק #: 15
יום #: 39
| פיינליסטים | נליה | וספיה |
קולות: 3–4

מושבע: הצבעה
| קאת'י | נליה |  |
| פסקל | נליה |  |
| שון |  | וספיה |
| רוברט |  | וספיה |
| תמי |  | וספיה |
| זואי | נליה |  |
| ג'ון |  | וספיה |
↑  מועצת השבט הראשונה הסתיימה בתיקו. כתוצאה מכך, על המתמודדים להגיע להחלטה בפה אחד את מי להדיח בין המתמודדים שנמצאים בתיקו, אחרת אחד מהלא חסינים להדחה יותר יודח על ידי הגרלה רנדומלית.
↑  בעקבות תיקו והמתמודדים הלא חסינים מהדחה לא הצליחו להגיע להחלטה בפה אחד להדיח את נליה או קאת'י, נליה, קאת'י ופסקל הגרילו אבנים כדי לפתור את התיקו. פסקל הגריל אבן סגולה, והודח מהמשחק.
1 2  וספיה וקאת'י לא היו זכאיות להצביע משום שהן היו המתמודדות הזכאיות היחידות שיכלו להצביע רק אחת נגד השנייה.
הערות שוליים

↑  "Survivor cast and crew". AOL.com. 2007. אורכב מ-המקור ב-2008-12-16. נבדק ב-2008-04-21.
↑  Hal Erickson. "Survivor Marquesas Summary". Starpulse.com. אורכב מ-המקור ב-2016-03-04. נבדק ב-2008-04-21.
↑  "CBS Unveils The Identities of The Castaways For Survivor: Thailand" (הודעה לעיתונות). CBS. 2002-08-15. Survivor: Marquesas averaged 20.8 million viewers (#4) while Survivor: Africa averaged 20.7 million viewers (#5).
| הישרדות |
| --- | --- | --- |
| עונות | בורנאו • האאוטבק האוסטרלי • אפריקה • מרקיז • תאילנד • האמזונס • איי הפנינה • אולסטארס • ונואטו • פלאו • גואטמלה • פנמה • איי קוק • פיג'י • סין • מיקרונזיה • גבון • טוקנטינס •  סמואה • גיבורים נגד נבלים • ניקרגואה • אי הגאולה • דרום פסיפיק • עולם אחד • פיליפינים • קרמואן • דם נגד מים • קאגיאן • סאן חואן דל סור • עולמות נפרדים • קמבודיה • קו רונג • מילניאלים נגד דור X • משני משחק • גיבורים נגד מרפאים נגד פעלתנים • אי הרוח • דוד נגד גוליית • קצה ההכחדה • אי האלילים • מנצחים במלחמה • 41 • 42 • 43 • 44 • 45 • 46 • 47 • 48 |  |
עמיר מולנר

אין תמונה חופשית
עמיר מולנר (נולד ב־1972 ברמת גן) הוא פושע ישראלי, שנחשב בעבר לאחד ממנהיגי כנופיית רמת עמידר. הוא מוגדר כיעד מודיעיני של משטרת ישראל ונחשב לראש ארגון פשע.
ב-2022 שינה את שמו לאברהם מילר.
ביוגרפיה

רובה של פסקה זו אינו כולל מקורות או הערות שוליים, וככל הנראה, הקיימים אינם מספקים. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים.
מולנר גדל ברמת גן והוא הבן הבכור להוריו. אביו, שעלה מהונגריה בנעוריו, היה קצין משטרה, אימו שעלתה לארץ ממרוקו הייתה מזכירה בבית ספר ברמת גן. בגיל 16 הצטרף לכנופיית רמת עמידר שבראשה עמדו האחים יוסי ורוני הררי. מולנר שירת בצה"ל, תחילה כטבח, אך לאחר בקשותיו להעברה שובץ בחטיבת גולני ושירת כלוחם.
במהלך שירותו הצבאי כלוחם רכש ידע בתחום החבלה. לאחר שחרורו המשיך לפעול כחבר זוטר בכנופיית רמת עמידר. במהלך שנים אלו פעלה הכנופיה בחסות ובשיתוף פעולה עם יעקב אלפרון (ראש משפחת אלפרון) בתחום הסחר בחשיש ובגביית חובות. בראשית שנות התשעים של המאה ה־20 פרץ סכסוך חריף בין כנופיית רמת עמידר לכנופיית פרדס כץ שבמהלכו נרצחו חברים משתי הכנופיות על ידי הכנופיה היריבה. מולנר נחשד במעורבות בניסיונות רצח וברצח, בין היתר בשל מקצועיותם הגבוהה שהתאימה לידע שצבר בצה"ל. במהלך שנים אלו התחזק מעמדו של מולנר עד שנחשב לאחד ממנהיגי כנופיית רמת עמידר. במהלך שנים אלו הורשע מולנר מספר פעמים בעבירות של סחיטה באיומים ותקיפה, וישב במאסר שנה אחת על עושק של בעלי משרד נסיעות.
בשנת 1998, לאחר שהמשטרה גייסה עד מדינה בשם ניסים ימין שאיפשר את הרשעתו ברצח חבר בארגון חדיף, עזב את ישראל ועבר לדרום אפריקה, שם הוגדר על ידי המשטרה המקומית כמנהיג ארגון הפשע הישראלי שפעל במקום. בשנת 2001 עבר למקסיקו, גם שם הוגדר כמנהיג ארגון פשיעה ישראלי שפעל במקום. במהלך שהותו בחו"ל נעשו מספר ניסיונות התנקשות בחיי עד המדינה עד שבשנת 2004 הצליחו המתנקשים לרצוח את עד המדינה בביתו שבחולון. לאחר רצח עד המדינה חזר מולנר לישראל.
לאחר ששב לישראל התעצם מעמדו והוא נחשב לעומד בראש ארגון פשיעה. למולנר יוחסה מעורבות בסכסוכים שונים כבורר, ועיסוק בגביית חובות שכלל סחיטה באיומים. מיוחסת לו בעלות סמויה בעסקים שונים במגוון תחומים ובהם מסחר בסמים. בשנת 2006 פרצה קטטה בין מולנר לעבריין יעקב אלפרון ובנו דרור במלון בהרצליה, במהלכה נדקר מולנר בצווארו באמצעות סכין יפנית. בעקבות הדקירה אושפז בבית חולים. כשנרצח יעקב אלפרון באמצעות פיצוץ מטען רב עוצמה שהוטמן מתחת למכוניתו בשנת 2008 יוחס הרצח למולנר, אך לא נמצאו לכך ראיות. במהלך שנים אלו גר תקופה מסוימת במגדלי אקירוב.
ב־2008 נעצר מולנר והורשע באשמת החזקת אקדח ותחמושת ללא היתר לאחר שתועד במצלמת אבטחה מוציא נשק מסליק ברמת גן, ונידון ל־32 חודשי מאסר. במהלך מאסרו שהה בהפרדה בכלא השרון. שוחרר ממאסרו ביולי 2011. כעבור זמן קצר נעצרו מספר אנשים אשר נטען כי להם זיקה למולנר באשמת ניסיון סחיטה של אמרגנה של מרגלית צנעני. לאחר שחרורו מהכלא נמלט מישראל בשל מעורבותו ככל הנראה במרמה, הלבנת הון, קשירת קשר ומעורבות בעבירות נשק ושהה בתאילנד. כששב ארצה ב-2 באוקטובר 2015, נעצר בנתב"ג ברדתו מטיסה מקפריסין בה שהה טרם חזרתו. לאחר כשבועיים במעצר, ולאחר שהמשטרה הגישה פעמיים ערר נגד שחרורו לביהמ"ש המחוזי, מולנר שוחרר לאחר שהמשטרה הודיעה כי אין בכוונתה להגיש כתב אישום בגין החשד העיקרי של החזקת נשק.
מולנר נחשב למומחה בהכנת מטעני חבלה, ומיוחסים לו מספר מעשי רצח שבוצעו באמצעותם, אך הוא מעולם לא הורשע בהם.
חיים אישיים

מולנר נשוי בשנית ואב לארבעה - אחד מנישואיו הראשונים ושלושה מנישואיו השניים. הוא נמנע ממגע עם התקשורת.
מולנר מנהל אורח חיים דתי, והוא מרבה להיפגש ולהתייעץ עם רבנים [דרוש מקור]. בשנת 2020 אף נצפה בשבעה של האדמור מסדיגורה בליווי מאבטחים.
הערות שוליים

↑  יניב קובוביץ, סולחה בצמרת עולם הפשע בין עמיר מולנר למשפחת כהן בזק ומשפחת הפשע הנוראית משפחת סרי , באתר הארץ, 24 באפריל 2013
↑  שוש מולא, חרדי בשם אברהם, לומד גמרא, נאבק במשטרה: החיים החדשים של עמיר מולנר, באתר ynet, 16 בספטמבר 2022
1 2 3 4  שמעון איפרגן, ‏האחד, באתר ‏מאקו‏, 23 בינואר 2019
↑  אלי סניור, מולנר שב לארץ ונעצר: "הכול עלילה", באתר ynet, 2 באוקטובר 2015
↑  שמעון איפרגן, ‏האחד, באתר ‏מאקו‏, 23 בינואר 2019
↑  העבריין מולנר הגיע עם שורת מאבטחים לשבעת האדמו"ר מסדיגורא, באתר ynet, 12 באוגוסט 2020
שודדי התיבה האבודה

| --- | --- |

 בימוי:  סטיבן ספילברג 
 הופק בידי:  ג'ורג' לוקאס, פרנק מרשל, הווארד קזניאן 
 תסריט:  לורנס קסדן ג'ורג' לוקאס
 עריכה:  מייקל קאן 
 שחקנים ראשיים:  האריסון פורד קארן אלן ג'ון ריס-דייוויס דנהולם אליוט אלפרד מולינה פול פרימן רונאלד לייסי וולף קאהלר
 מוזיקה:  ג'ון ויליאמס 
 צילום:  דאגלס סלוקומב 
 מדינה:  ארצות הברית 
 חברת הפקה:  לוקאס פילם 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  12 ביוני 1981 (ארצות הברית) ישראל 10 באוקטובר 1981
 משך הקרנה:  115 דק' 
 שפת הסרט:  אנגלית 
 סוגה:  סרט פעולה, סרט חיפוש מטמון 
 תקציב:  20,000,000‏$
 הכנסות:  389,925,971‏$
 הכנסות באתר מוג'ו:   raidersofthelostark
 פרסים:  חמישה פרסי אוסקר שבעה פרסי סאטורן פרס באפט"א פרס גראמי פרס הוגו
 סרט הבא:  אינדיאנה ג'ונס והמקדש הארור
 אתר רשמי
 דף הסרט ב־IMDb
 
שודדי התיבה האבודה (באנגלית: Raiders of the Lost Ark) הוא סרט הרפתקאות ופנטזיה משנת 1981 בבימויו של סטיבן ספילברג, בהפקתו של ג'ורג' לוקאס ובכיכובו של האריסון פורד. הסרט הראשון בסדרת סרטי אינדיאנה ג'ונס, אם כי הוא שני מבחינה כרונולוגית.
נכון להיום, הסרט עדיין נחשב לאחד משוברי הקופות הגדולים של כל הזמנים וזכה להכרה רחבה ולשלל מועמדויות לפרסים. הוא זכה בחמישה פרסי אוסקר (ביצוע אמנותי, עריכה, פסקול, אפקטים מיוחדים ועיבוד קול) ושבעה פרסי סאטורן (סרט הפנטזיה הטוב ביותר, שחקן ראשי, שחקנית ראשית, בימוי, כתיבה, פסקול ואפקטים מיוחדים). בנוסף, הסרט זכה בפרס באפט"א בקטגוריית העיצוב האמנותי, פרס גראמי בקטגוריית הפסקול הטוב ביותר וכן פרס הוגו בקטגוריית העיבוד הדרמטי הטוב ביותר. הצלחת הסרט הובילה להפקתם של ארבעה סרטי המשך – "אינדיאנה ג'ונס והמקדש הארור (1984), "אינדיאנה ג'ונס ומסע הצלב האחרון" (1989), "אינדיאנה ג'ונס וממלכת גולגולת הבדולח" (2008) ו"אינדיאנה ג'ונס וחוגת הגורל" (2023).
הסרט נבחר למקום השני ברשימת 500 הסרטים הגדולים של כל הזמנים, לפי מגזין אמפייר. בשנת 1999 הוא נכלל בספריית הקונגרס של ארכיון הסרטים הלאומי של ארצות הברית בשל חשיבותו התרבותית, ההיסטורית והאמנותית.
הסרט זכה לביקורות טובות ולציון של 95% באתר Rotten Tomatoes.
שחקנים

האריסון פורד – ד"ר הנרי "אינדיאנה" ג'ונס ג'וניור, ארכאולוג ומרצה להיסטוריה בקולג' בארנט, ובמקביל לעבודתו באוניברסיטה, ג'ונס נשלח מדי פעם למסעות ברחבי העולם אחר פריטים ארכאולוגיים שונים בשליחות האוניברסיטה או אחרים, הגיבור הראשי של הסרט והדמות המרכזית.
קארן אלן (אנ') – מריון רייבנווד, בתו של פרופסור אבנר רייבנווד, מורו של ג'ונס שנפטר. היא מחזיקה במדליון שיאפשר למצוא את ארון הברית. בסוף הסרט היא הופכת למושא אהבתו של ג'ונס ואפילו לאשתו בסרט הרביעי.
ג'ון ריס-דייוויס – סאלח, החופר הטוב ביותר בקהיר, שנשכר בידי הנאצים כדי לעזור להם למצוא את הארון אך בוגד בהם והופך לחברו הטוב ביותר של ג'ונס.
דנהולם אליוט – ד"ר מרקוס ברודי, חברו הטוב ביותר של אביו של ג'ונס וחברו הקרוב ביותר אל בנו שאחראי על המסע בחיפוש אחר ארון הברית.
וולף קהלר – קולונל דיטריך, קצין נאצי חסר רחמים שמנהיג את מבצע החיפוש אחר הארון, אבל עד מהרה הוא נהרג בידי כוחותיו העל-טבעיים של הארון בעת פתיחתו, דיטריך הוא הנבל השלישי של הסרט.
רונלד לייסי – מייג'ור ארנולד טוט, חוקר נאצי של הגסטפו אכזרי ביותר וחסר רחמים שמנסה לענות את מריון שעוזר לדיטריך במבצע החיפוש אחרי הארון ונהרג בידי כוחותיו של הארון, טוט הוא הנבל המשני של הסרט.
פול פרימן – רנה בלוק, אויבו המושבע של ג'ונס, בלוק הוא גם ארכאולוג שמחפש אחר הארון עם דיטריך וטוט שעובד למען הנאצים. הוא ניסה לפתוח את הארון לפני היטלר תוך שהוא לובש בגדי כהן גדול יהודי ונכשל כי נהרג גם הוא בידי כוחות הארון. בלוק הוא הנבל הראשי של הסרט.
ביקורות

הסרט זכה לביקורות חיוביות והיווה השראה לשלל סרטים ובמאים. הסרט קיבל דירוג של 95% מתוך 100 ב-Rotten tomatoes. נכון ל-2024 הסרט נמצא במקום ה-59 ברשימת הסרטים עם הדירוג הגבוה בין משתמשי אתר IMDb.
פרסים

| פרס | תאריך הטקס | קטגוריה | מועמדים ומקבלי הפרס | תוצאה |
| --- | --- | --- | --- | --- |
| פרסי האקדמיה האמריקאית לקולנוע (פרס אוסקר) | 29 במרץ 1982 | הסרט הטוב ביותר | פרנק מרשל | מועמדות |
| פרסי האקדמיה האמריקאית לקולנוע (פרס אוסקר) | 29 במרץ 1982 | הבמאי הטוב ביותר | סטיבן ספילברג | מועמדות |
| פרסי האקדמיה האמריקאית לקולנוע (פרס אוסקר) | 29 במרץ 1982 | הצילום הטוב ביותר | דאוגלס סלוקומבה | מועמדות |
| פרסי האקדמיה האמריקאית לקולנוע (פרס אוסקר) | 29 במרץ 1982 | הפסקול הטוב ביותר | ג'ון ויליאמס | מועמדות |
| פרסי האקדמיה האמריקאית לקולנוע (פרס אוסקר) | 29 במרץ 1982 | מיקס הסאונד הטוב ביותר | ביל וראני, סטיב מאסלו, גרג לנדקר ורוי צ'רמן | זכייה |
| פרסי האקדמיה האמריקאית לקולנוע (פרס אוסקר) | 29 במרץ 1982 | עריכת סאונד | בן בארט וריצ'רד אנדרסון | זכייה |
| פרסי האקדמיה האמריקאית לקולנוע (פרס אוסקר) | 29 במרץ 1982 | עיצוב התפאורה הטוב ביותר | לסלי דילי, נורמן ריינולדס ומייקל פורד | זכייה |
| פרסי האקדמיה האמריקאית לקולנוע (פרס אוסקר) | 29 במרץ 1982 | האפקטים הטובים ביותר | ג'ו ג'ונסטון, ברוס ניצ'ולסון, קיט ווסט וריצ'רד אדלונד | זכייה |
| פרסי האקדמיה האמריקאית לקולנוע (פרס אוסקר) | 29 במרץ 1982 | העריכה הטובה ביותר | מייקל קאן | זכייה |
| פרס הוגו | 1981 | העיבוד הדרמטי ביותר |  | זכייה |
| פרסי האקדמיה הבריטית לאומנויות הקולנוע והטלוויזיה | 1982 | הסרט הטוב ביותר | פרנק מרשל | מועמדות |
| פרסי האקדמיה הבריטית לאומנויות הקולנוע והטלוויזיה | 1982 | הצילום הטוב ביותר | דאוגלס סלוקומבה | מועמדות |
| פרסי האקדמיה הבריטית לאומנויות הקולנוע והטלוויזיה | 1982 | המוזיקה הטובה ביותר | ג'ון ויליאמס | מועמדות |
| פרסי האקדמיה הבריטית לאומנויות הקולנוע והטלוויזיה | 1982 | הסאונד הטוב ביותר | ביל וראני, סטיב מאסלו, גרג לנדקר ורוי צ'רמן | מועמדות |
| פרסי האקדמיה הבריטית לאומנויות הקולנוע והטלוויזיה | 1982 | העריכה הטובה ביותר | מייקל קאן | מועמדות |
| פרסי גלובוס הזהב | 30 בינואר 1982 | הבמאי הטוב ביותר – סרט קולנוע | סטיבן ספילברג | מועמדות |
| פרס סאטורן | 27 ביולי 1982 | סרט הפנטזיה הטוב ביותר |  | זכייה |
| פרס סאטורן | 27 ביולי 1982 | הבמאי הטוב ביותר | סטיבן ספילברג | זכייה |
| פרס סאטורן | 27 ביולי 1982 | השחקן הטוב ביותר | האריסון פורד | זכייה |
| פרס סאטורן | 27 ביולי 1982 | השחקנית הטובה ביותר | קארן אלן | זכייה |
| פרס סאטורן | 27 ביולי 1982 | שחקן המשנה הטוב ביותר | פול פרימן | מועמדות |
| פרס סאטורן | 27 ביולי 1982 | התסריט הטוב ביותר | לורנס קסדן | זכייה |
| פרס סאטורן | 27 ביולי 1982 | הפסקול הטוב ביותר | ג'ון ויליאמס | זכייה |
| פרס סאטורן | 27 ביולי 1982 | עיצוב התלבושות הטוב ביותר | דבורה נדולמן | מועמדות |
| פרס סאטורן | 27 ביולי 1982 | האפקטים הטובים ביותר | ריצ'רד אדלונד | זכייה |
מוזיקה

את המוזיקה לסרט כתב והלחין ג'ון ויליאמס.
מוזיקה > רשימת השמעה

"The Raiders March" (a.k.a. "Indiana Jones Theme")
"Flight from Peru"
"The Basket Game"
"The Map Room: Dawn"
"The Well of the Souls"
"Desert Chase"
"Marion's Theme"
"The Miracle of the Ark"
"End Credits"
מוזיקה > מהדורה מורחבת

The Raiders March (a.k.a. "The Indiana Jones Theme")
Main Title: South America, 1936
In the Idol's Temple
Flight from Peru
Journey to Nepal
The Medallion
To Cairo
The Basket Game
The Map Room: Dawn
Reunion and the Dig Begins
The Well of the Souls
Airplane Fight
Desert Chase
Marion's Theme
The German Sub / To the Nazi Hideout†
Ark Trek
The Miracle of the Ark
The Warehouse
End Credits
מוזיקה > שודדי התיבה האבודה: מהדורת דלוקס

| --- | --- |
1.: "In the Jungle"
2.: "The Idol Temple"
3.: "Escape from the Temple"
4.: "Flight from Peru"
5.: "Washington Men / Indy's Home"
6.: "A Thought for Marion / To Nepal"
7.: "The Medallion"
8.: "Flight to Cairo"
9.: "The Basket Game"
10.: "Bad Dates"
11.: "The Map Room: Dawn"
12.: "Reunion in the Tent / Searching for the Well"
13.: "The Well of the Souls"
14.: "Indy Rides the Statue"
15.: "The Fist Fight / The Flying Wing"
16.: "Desert Chase"
17.: "Marion's Theme / The Crate"
18.: "The German Sub"
19.: "Ride to the Nazi Hideout"
20.: "Indy Follows the Ark"
21.: "The Miracle of the Ark"
22.: "Washington Ending & Raiders March"
המשפט היסודי של האריתמטיקה

המשפט היסודי של האריתמטיקה או משפט הפירוק לראשוניים הוא משפט מתמטי הקובע כי כל מספר טבעי יכול להיכתב באופן יחיד כמכפלה   של מספרים ראשוניים, עד כדי שינוי הסדר של המחלקים. בכלל זה מכפלה של גורם אחד (כאשר המספר הוא ראשוני בעצמו), ומכפלה ריקה של אפס גורמים (המספר 1).
למשל, את המספר  1176 ניתן לכתוב כמכפלה הבאה של מספרים ראשוניים: \!\,1176=2^{3}\cdot 3\cdot 7^{2}. ואין שום דרך אחרת לכתוב את המספר הזה בתור מכפלת ראשוניים.
המשפט מראה כי למספרים הראשוניים חשיבות רבה - הם מהווים את "אבני הבניה" הבסיסיות של כל המספרים. למשפט שימושים רבים, החל במציאת המחלק המשותף המקסימלי של מספרים וכלה בהוכחת משפטי האי-שלמות של גדל.
הוכחת המשפט

כמעט כל מרכיבי המשפט היסודי של האריתמטיקה, גם אם לא הניסוח המודרני, נמצאים ביסודות של אוקלידס. להוכחת המשפט שני מרכיבים: בראשון מוכיחים כי לכל מספר טבעי קיים פירוק לגורמים ראשוניים, ובשני מוכיחים כי פירוק כזה הוא יחיד.
הוכחת המשפט > שלב א' - קיום

ההוכחה היא באינדוקציה שלמה. עבור  n טבעי, נניח שכל מספר קטן מ- n ניתן לכתוב כמכפלת גורמים ראשוניים, ונראה שהדבר גורר שניתן לכתוב את  n עצמו כמכפלת גורמים ראשוניים.
ברור שהטענה נכונה עבור  n=1, שהוא מכפלה ריקה.
נפצל למקרים:
n ראשוני – אזי הוא מוצג כמכפלה של גורם ראשוני אחד, כדרוש.
n אינו ראשוני – אז אפשר לפרק אותו לגורמים קטנים יותר,  n=ab. לפי הנחת האינדוקציה, אפשר לכתוב כל אחד מן הגורמים  a ו- b כמכפלת ראשוניים, ולכן ניתן לכתוב את  n כמכפלת הגורמים הראשוניים של  a כפול מכפלת הגורמים הראשוניים של  b.
הוכחת המשפט > שלב ב' - יחידות

היחידות מבוססת על הלמה של אוקלידס: אם מספר ראשוני  p מחלק מכפלה, אז הוא מוכרח לחלק אחד מן הגורמים.
נוכיח יחידות באינדוקציה שלמה על  n.